Peruslippu: 35 €, opiskelija: 28 €, lapsi alle 12-v: 22 €
Sekarotuinen veljessakki tuo keväällä 2026 suurelle näyttämölle soinnikasta suomea kaiken ikäisten iloksi. Valloittava ja vauhdikas koiraklassikko sen todistaa: yksin ei pärjää kukaan, kaikki me tarvitsemme laumaa! Seitsemän koiraveljestä on Mauri Kunnaksen koiramainen tulkinta Aleksis Kiven rakastetusta klassikosta. Näytelmä on koko perheen humoristinen seikkailu, jossa seitsemän koiraa etsii vimmaisesti paikkaansa oudossa ja välillä uhkaavassakin maailmassa. Veljessakin pitäisi kunnostaa vanha kotitalonsa Jukola. Mutta, haukotus, sitä ennen olisi kosittava naapurin Venlaa ja käytävä lukkarin opissa, että oppisi lukemaan. Asiat alkavat mennä päin mäntyä ja vastoinkäymiset seuraavat toistaan. Jatkuva keskinäinen kinastelu ei helpota hommien hoitoa. Ja kun koko yhteiskunta tuntuu olevan rasavillejä koiria vastaan, päättää tämä muutosvastainen lauma vetäytyä luonnon rauhaan, Impivaaraan. Vaan metsän suojista seikkailu vasta alkaakin! Luvassa on Kiven elävää kieltä, kunnasmaisen eläimellistä estetiikkaa ja riemullista näyttämöllistä anarkiaa, kun koiraveljekset törmäävät muihin eläimiin kissoista sonneihin, taistelevat Toukolan sekalaisen sakin ja susienkin kanssa ja hoilaavat niin, että koko metsä raikaa! Mikä elo onnellinen! Seitsemän koiraveljestä on koskettavakin kuvaus metsäläisten nuorten kasvamisesta vastuulliseksi osaksi yhteiskuntaa. Lukutaidolla ja sivistyksellä on merkitystä yhtä lailla tänään kuin Kiven aikana. Kaiken ytimessä on ymmärrys ja veljeys, joka kantaa yli vaikeuksien. Yksin ei pärjää kukaan, kaikki me tarvitsemme laumaa.
Seitsemän koiraveljestä | Seinäjoen kaupunginteatteri
Sekarotuinen veljessakki tuo keväällä 2026 suurelle näyttämölle soinnikasta suomea kaiken ikäisten iloksi.
Esteetön näytös Sekarotuinen veljessakki tuo keväällä 2026 suurelle näyttämölle soinnikasta suomea kaiken ikäisten iloksi. Valloittava ja vauhdikas koiraklassikko sen todistaa: yksin ei pärjää kukaan, kaikki me tarvitsemme laumaa! Seitsemän koiraveljestä on Mauri Kunnaksen koiramainen tulkinta Aleksis Kiven rakastetusta klassikosta. Näytelmä on koko perheen humoristinen seikkailu, jossa seitsemän koiraa etsii vimmaisesti paikkaansa oudossa ja välillä uhkaavassakin maailmassa. Veljessakin pitäisi kunnostaa vanha kotitalonsa Jukola. Mutta, haukotus, sitä ennen olisi kosittava naapurin Venlaa ja käytävä lukkarin opissa, että oppisi lukemaan. Asiat alkavat mennä päin mäntyä ja vastoinkäymiset seuraavat toistaan. Jatkuva keskinäinen kinastelu ei helpota hommien hoitoa. Ja kun koko yhteiskunta tuntuu olevan rasavillejä koiria vastaan, päättää tämä muutosvastainen lauma vetäytyä luonnon rauhaan, Impivaaraan. Vaan metsän suojista seikkailu vasta alkaakin! Luvassa on Kiven elävää kieltä, kunnasmaisen eläimellistä estetiikkaa ja riemullista näyttämöllistä anarkiaa, kun koiraveljekset törmäävät muihin eläimiin kissoista sonneihin, taistelevat Toukolan sekalaisen sakin ja susienkin kanssa ja hoilaavat niin, että koko metsä raikaa! Mikä elo onnellinen! Seitsemän koiraveljestä on koskettavakin kuvaus metsäläisten nuorten kasvamisesta vastuulliseksi osaksi yhteiskuntaa. Lukutaidolla ja sivistyksellä on merkitystä yhtä lailla tänään kuin Kiven aikana. Kaiken ytimessä on ymmärrys ja veljeys, joka kantaa yli vaikeuksien. Yksin ei pärjää kukaan, kaikki me tarvitsemme laumaa.
Siirtykäämme siis Englantiin, viktoriaanisen aikakauden loppupuolelle. Ja teatteriin, jossa herra Arthur Kipps yrittää kertoa kauan sitten kokemansa karmivat tapahtumat. Hänellä itsellään ei ole esiintyjän lahjoja, vain pakottava tarve kertoa tarinansa. Apuun palkatun nuoren näyttelijän opastamana näyttämö herää eloon. Pian saammekin nähdä, kuinka asianajajana toiminut Kipps lähti kuolleen asiakkaansa hautajaisiin ja näki siellä ensimmäistä kertaa tarinan mustapukuisen naisen. Kenestä oikein on kyse? Pelätyn hahmon mysteeri kalvaa nuoren Arthurin mieltä. Ja näytelmän edetessä mieheen syvät jäljet jättänyt tarina alkaa käydä pelottavan todeksi… Susan Hillin romaaniin (1983) perustuvaa näytelmää on esitetty Lontoossa vuodesta 1989 lähtien. Näytelmän brittimäisen tyylikkäissä rooleissa loistavat Esa Ahonen ja Tomi Turunen. Jännitystarinan ohjaa Jermo Grundström, jonka aiempi ohjaus Seinäjoella oli The Addams Family (2023).
Mustapukuinen nainen | Seinäjoen kaupunginteatteri
Syyspimeyden kietoessa otteeseensa, mikä olisikaan sopivampaa seuraa kuin vanha kunnon kummitustarina?
Peruslippu: 43 €, eläkeläinen: 41 €, opiskelija: 30 €
1 taydellisethaat-pressi-8-vaaka-1200x800.jpg
Täydelliset häät on romanttinen komedia, jossa tunteet iskevät äkillisesti ja ihmiset joutuvat miettimään ketä he todella rakastavat. Oi, vihdoin se koittaa, ihana hääpäivä! Mika, tarinamme sulhanen, heräilee tokkuraisena polttareiden jälkeiseen aamuun hääsviitissä. Kaikki on täydellistä, aurinko paistaa ja linnutkin visertävät. Jaa kappas, samasta sängystä herää myös joku muu. Kuka hän on? Ei, hän ei näytä morsiamelta eikä ole myöskään bestman – hän on tuntematon nainen. Mitä hittoa! Katastrofi kuplii jo… Miten ihmeessä mysteerinainen on päätynyt hääsviittiin, selviääkö hänen henkilöllisyytensä? Entä täydelliset häät, miten niille nyt käy? Komedian ystäville on nyt luvassa tikahduttavan hauskoja väärinymmärryksiä, farssimaista vauhtia ja vaarallisiakin tilanteita – romantiikkaa unohtamatta! Täydelliset häät on rakkauden täyteinen komedia – ilman henkilövahinkoja. Rooleissa Jussi Jätinvuori, Kristiina Karhu, Jani Johansson, Mari Pöytälaakso ja Mia Vuorela. Anoppina, morsiamen äidin roolissa vierailee näyttelijä Marjut Sariola. Komedian ohjaa Tom Petäjä.
Täydelliset häät | Seinäjoen kaupunginteatteri
Herkkupöytään kannetaan nyt parhaiden perinteiden mukainen farssi yllätyksineen ja vauhdikkaine käänteineen!